
REPUBLIKA E SHQIPËRISË
BASHKIA FIER
DREJTORIA E BURIMEVE E SHERBIMEVE NJEREZORE DHE DIASPORES E MIGRACIONIT

                                                                                                                   Fier me date 07/05/2021

SHPALLJE PËR LËVIZJE PARALELE
NGRITJE NË DETYRË
NË KATEGORINË  E ULËT DREJTUESE
Në zbatim të Nenit 26, të Ligjit 152/2013 “Për Nëpunësin Civil” i ndryshuar, si dhe të Kreut II dhe III, të Vendimit Nr. 242, datë 18/03/2015, të Këshillit të Ministrave, Njesia Pergjegjese ne Bashkine Fier shpall procedurat e lëvizjes paralele, dhe  ngritjes në detyrë për pozicionet :
1. Shef i Sektorit te Arkiv-Protokollit , ne Drejtorine eMaredhenieve me Publikun dhe Arkiv-Protokollin  ; kategoria III –a
2. Shef i Sektorit te Personel-Administrates, ne Drejtorine e Burimeve, Sherbimeve Njerezore, Diaspores dhe Migracionit; kategoria III -a


Pozicionet më sipër, i ofrohen fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës së ngritjes në detyrë dhe pranimit nga jashtë shërbimit civil.
PËR TË DY PROCEDURAT (LËVIZJE PARALELE, NGRITJE NË DETYRË, ) APLIKOHET NË TË NJËJTËN KOHË! 

Afati për dorëzimin e dokumentave për Levizjen Paralele eshte: 24/05/2021
Afati per dorezimin e dokumentave per Ngritjen ne Detyre eshte: 26/05/2021
Pershkrimi pergjithesues i punes per pozicionin  Shef i Sektorit te Arkiv-Protokollit eshte:

1 Mban përgjegjësi për gjithë dokumentacionin hyrës që i adresohet Bashkisë duke synuar kalimin e tij vetëm nëpërmjet sektorit të Arkiv Protokollit.
2 Mbikqyr dhe kryen regjistrimin e materialeve hyrëse që i adresohen Bashkisë brenda afatit kohor dhe procedurës ligjore.
3 Përgjigjet per kalimin e gjithë materialeve hyrëse tek Kryetari, për njohje dhe vendosjen e shënimeve ose udhëzimeve për trajtim nga ai nepermjet kabinetit te kryetarit.
4 Pergjigjet për shpërndarjen pa vonesë të materialeve të korrespodencës sipas problematikave dhe fushave në strukturën e administratës dhe punonjësit e ngarkuar me përpunimin e tyre.
5 Ndjek zbatimin e procedurave për  kalimin e dosjeve për trajtim në strukturat e administratës duke u interesuar për vendosjen shënimeve të duhura, siglimeve dhe bashkësiglimeve gjatë përpunimit të tyre nga personat përgjegjesës të ngarkuar për përpunimin e çështjes dhe ruajten e tyre.
6 Ndjek zbatimin korrekt të afateve kohore deri në 1 muaj të kthimit të përgjigjes së kërkesave të paraqitura nga dërguesi dhe kur nuk përpunohen brenda afatit 1 mujor interesohet që dërguesit të informohet me shkrim për shkaqet e vonesës.
7 Interesohet që të jenë të arsyetuara të gjitha ato lloj shkresash që informohen vendime, të cilat duhet t’u përmenden titujt, data, burimi nga është marrë, sidomos kur këto ndërhyjnë ose prekin të drejta e personave apo subjekteve.
8 Pranon dhe mbledh në arkiv gjithë ato shkresa që kanë kaluar dhe plotesuar procedurat e percaktuara
9 Pergjigjet për mënyrën e përdorimit të vulës së Bashkisë, zbaton rregullat për zëvendësimin e saj kur amortizohet dhe nuk lejon daljen e vulës jashtë institucionit.
10 Vulos vetëm shkresat e prodhuara nga administrata që janë nënshkruar nga hartuesi i tyre, drejtori i DP  dhe Kryetari i Bashkisë ose titullarët e autorizuar me shkrim prej tij. Në rastet e mungesës së gjatë të Kryetarit shkresat nëshkruhen nga titullari i autorizuar kur në to është vendosur shënimi “në mungesë dhe me porosi” pastaj vuloset.
11 Mban proceverbalin e mbledhjes së Këshillit Bashkiak. 
12 Vulos gjithë vendimet e marra në Këshill pas miratimit dhe nënshkrimit nga Kryetari i Këshillit.
13 Përgatit dhe administron për çdo mbledhje dosjet e materialeve të këshillit 
14 Përgjigjet për përpunimin, sistemimin, iventarizimin e gjithë arkivit dhe përpunimin tekniko-shkencor të materialit arkivor të vitit të kaluar dhe dorëzimin e tyre ne në arkivin qëndror brenda afateve te percaktuar. 
15 Kujdeset për vënien në shërbim dhe dispozicion të aparatit të Bashkisë te dokumentacionit arkivor për njohje ose përdorim vetëm pasi merret miratimi nga Kryetari i Bashkisë ose zëvendësi i tij, ndërsa për materialet e Këshillit merret miratim nga Sekretari i Këshillit.

Pershkrimi pergjithesues i punes per pozicionin Shef i Sektorit te Personel Administrates  eshte : 
1. Menaxhon punen për zbatimin e politikave per rekrutimin dhe trajtimin e nepunesve civilë dhe te punonjesve te Bashkise, ne perputhje me politikat dhe objektivat e percaktuara ne strategjine e zhvillimit te Bashkisë.
2. Eshte pergjegjes per zbatimin e ligjeve, akteve nenligjore si dhe te vendimeve te Keshillit Bashkiak qe jane per zbatim per personelin e Bashkisë.
3. Pergjigjet per administrimin e shërbimit civil ne perputhje me ligjin.
4. Evidenton masat disiplinore qe jepen nga eproret për nëpunesit civilë dhe punonjesit e administrates se Bashkise, jep me shkrim mendimin ne DP të Burimeve dhe Sherbimeve Njerezore ne lidhje me masën disiplinore të dhënë nga eproret  dhe pas vendimit te kryetarit te Bashkise, njofton me shkrim nëpunesin civil apo punonjësin për masën qe i është dhënë.
5. Ndjek bilancin mujor të numrit te punonjesve te Bashkise dhe percakton vendet e lira te punes.
6. Pergatit planin e nevojave per nepunes civile dhe punonjes, pershkrimet e punes me specifikimet e profesioneve te nevojshme per pranimet ne sherbimin civil , ndjek dhe përgjigjet për realizimin e tyre. 
7. Percakton me shkrim rregulla te hollësishme per rekrutimin, per zhvillimin e testimit dhe seleksionim dhe pas miratimit nga drejtori i DP, pergjigjet per zbatimin e tyre.
8. Grumbullon, evidenton dhe sistemon dokumentat e personave qe kerkojne te konkurojne per t’u punesuar ne Bashkine e Fierit. 
9. Pergjigjet per pergatitjen e propozimeve per emerim ne detyre te nepunesve dhe punonjesve 
10. Ploteson, azhornon dhe ruan librezat e punes dhe dosjet personale te nepunesve dhe te punonjesve. 
11. Sqaron nepunesit dhe punonjesit e aparatit te Bashkise per probleme qe lidhen me menaxhimin e personelit si dhe qytetaret per kerkesa te ndryshme qe mbulon drejtoria.
12. Pergatit projekte me relacione  për projekt vendimet për ne Këshillin Bashkiak që lidhen me Personelin dhe Administratën. 
13. Ushtron kontrolle mbi zbatimin e disiplinës ne punë te punonjesve dhe per lenien e adresës gjate levizjeve ditore nga Bashkia. 
14. Mbikqyr zbatimin e ligjit per rregullat e etikes në administraten publike.
15. Kryen analiza periodike per veprimtarinë e Drejtorisë si dhe asiston, me miratim te Drejtorit te Drejtorise , në mbledhjet ku evidentohen vleresimet qe i behen punonjësve në fund të periudhës së proves.
16. Administron kryerjen e lejeve vjetore (te zakonshme) nga nepunesit civilë dhe punonjesit e Administrates se Bashkisë.
17. Përgatit listen e prezences së nëpunësve dhe punonjësve të Administrates së Bashkise.
18. Përgatit programe pune për trainimin dhe formimin profesional të nëpunësve të shërbimit civil ne perputhje me nevojat per trajnim te nepunesve.
19. Ploteson dhe ndjek realizimin e kontrates individuale të punes me punonjësit.

	1
	LËVIZJA PARALELE



Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil. 

	1.1
	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon: 
a - Të jenë nëpunës civilë të konfirmuar, brenda së njëjtës kategori .
b - Të mos kenë masë disiplinore në fuqi; 
c - Të kenë të paktën vlerësimin e fundit “mirë” apo “shumë mirë”. 

Kandidatët duhet të plotësojnë kërkesat e posaçme si vijon: 

a - Të zotërojnë diplomë të nivelit "Master Profesional " në “Shkenca  Shoqerore/ Shkenca Juridike ”  Edhe diploma e nivelit "Bachelor" duhet të jetë në të njëjtë fushë; 
b - Të kenë të paktën 3 vite përvojë pune në profesion. 
c-Të kenë aftësi të mira komunikuese dhe të punës në grup.
	1.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentat si më poshtë: 
a - Jetëshkrim 
b - Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;
c - Fotokopje të librezës së punës (të gjitha faqet që vërtetojnë eksperiencën në punë); 
d - Fotokopje të letërnjoftimit (ID); 
e - Vërtetim të gjendjes shëndetësore; 
f - Vetëdeklarim të gjendjes gjyqësore; 
g - Vlerësimin e fundit nga eprori direkt;
h - Vërtetim nga institucioni që nuk ka masë disiplinore në fuqi;
i - Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;

Aplikimi dhe dorëzimi i të gjitha dokumenteve të cituara më sipër
do të kryhet online, në faqen zyrtare elektronike të Bashkise Fier , me postë ose dorazi deri në datën  24/05/2021  së bashku me një kërkesë ku ju specifikoni pozicionin ku dëshironi të konkuroni, ne  adresen  Bashkia Fier, Lagjia “Kastrioti”, Rr. “Ramiz Aranitasi”.

	
1.3
	REZULTATET PËR FAZËN E VERIFIKIMIT PARAPRAK



Në datën 25/05/2021  njësia e menaxhimit të burimeve njerëzore të institucionit do të shpallë në  portalin “Sherbimi Kombetar i Punesimit”, ne faqen zyrtare online te institucionit dhe ne stendat e informimit te Bashkise Fier , listën e kandidatëve që plotësojnë kushtet e lëvizjes paralele dhe kërkesat e posaçme, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kërkesat e posaçme do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, për shkaqet e moskualifikimit (nëpërmjet adresës së e-mail). 

	
1.4
	FUSHAT E NJOHURIVE, AFTËSITË DHE CILËSITË
 MBI TË CILAT DO TË ZHVILLOHET INTERVISTA



Kandidatët do të testohen në lidhje me:

· Legjislacionin mbi konfliktin e interesit dhe parandalimin e tij;
· Legjislacionin pë rregullat e etikës në administratën publike (ligji nr. 9131, datë 08/09/2003)
· Njohuritë mbi Ligjin nr. 152/2013, “Për nëpunësin civil”, i ndryshuar dhe aktet nënligjore në zbatim të tij;,
· Njohuritë mbi Ligjin nr. 8417, datë 21.10.1998, "Kushtetuta e Republikës së Shqipërisë", i ndryshuar; 
· Njohuritë mbi Ligjin nr. 44/2015, "Kodi i Procedurave Administrative i Republikës së Shqipërisë"; 
· Njohuritë mbi Ligjin nr. 7961, datë 12.07.1995, "Kodi i Punës së Republikës së Shqipërisë", i ndryshuar; 
· Njohuritë mbi Ligjin nr. 9154, datë 06.11.2003, "Për arkivat" dhe aktet nënligjore në zbatim të tij; 
·  Njohuritë mbi Ligjin nr. 119/2014, "Për të drejtën e informimit"; 
 
	1.5
	MËNYRA E VLERËSIMIT TË KANDIDATËVE



Kandidatët do të vlerësohen në lidhje me dokumentacionin e dorëzuar:
Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv ose për vlerësimet e rezultateve individale në punë në rastet kur procesi i çertifikimit nuk është kryer. Totali i pikeve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:
a - Njohuritë, aftësitë, kompetencën në lidhje me përshkrimin e pozicionit të punës;
b - Eksperiencën e tyre të mëparshme;
c - Motivimin, aspiratat dhe pritshmëritë e tyre për karrierën;
Totali i pikëve për këtë vlerësim është 60 pikë.

	1.6
	DATA E DALJES SË REZULTATEVE TË KONKURIMIT 
DHE MËNYRA E KOMUNIKIMIT




Në përfundim të vlerësimit të kandidatëve, Njesia Pergjegjese do të shpallë fituesin në “Portalin Sherbimi Kombetar i Punesimit”, ne faqen zyrtare te institucionit  dhe ne stendat e informimit te Bashkise. Të gjithë kandidatët pjesëmarrës në këtë procedurë do të njoftohen individualisht në mënyrë elektronike nga Njesia Pergjegjese, për rezultatet (nëpërmjet adresës së e-mail). 

	2
	NGRITJA NE DETYRE



Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele,  rezulton se është ende vakant, ai është i vlefshëm për konkurimin nëpërmjet procedurës së ngritjes në detyrë. Këtë informacion do ta merrni në faqen online te Bashkise Fier dhe ne stendat e Informimit te Publikut prane Institucionit , duke filluar nga data: 26/05/2021


Për këtë procedurë kanë të drejtë të aplikojnë vetëm nëpunësit civilë të një kategorie paraardhëse (vetëm një kategori më e ulët), të punësuar në të njëjtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin e lirë. 


	2.1
	KUSHTET DHE KRITERET E VEÇANTA QË DUHET TË PLOTËSOJË
 KANDIDATI NË PROCEDURËN E NGRITJES NË DETYRË
 



Kushtet që duhet të plotësojë kandidati në procedurën e ngritjes në detyrë janë: 
a - Të jetë nëpunës civil i konfirmuar, në te njejten kategori ose te barazvlefshme me kategorine e pozicionit te punes te shpallur per konkurim, 
b - Të mos ketë masë disiplinore në fuqi; 
c - Të ketë të paktën vlerësimin e fundit “mirë” apo “shumë mirë”. 

Kandidatët duhet të plotësojnë kriteret e veçanta si vijon:
a - Të zotërojnë diplomë të nivelit  “Master Profesional " Shkenca Shoqerore/Shkenca Juridike ”. Edhe diploma e nivelit "Bachelor" duhet të jetë në të njëjtë fushë; 
b - Të kenë të paktën 3 vite përvojë pune në profesion. 
c-Të kenë aftësi të mira komunikuese dhe të punës në grup.
	2.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentat si më poshtë: 
a - Jetëshkrim:
b - Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;
c - Fotokopje të librezës së punës (të gjitha faqet që vërtetojnë eksperiencën në punë); 
d - Fotokopje të letërnjoftimit (ID); 
e - Vërtetim të gjendjes shëndetësore; 
f - Vetëdeklarim të gjendjes gjyqësore; 
g - Vlerësimin e fundit nga eprori direkt;
h - Vërtetim nga institucioni që nuk ka masë disiplinore në fuqi;
i - Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;


Aplikimi per proceduren e Ngritjes ne Detyre ne kategorine e Ulet Drejtuese do të kryhet online, në faqen zyrtare elektronike të Bashkise Fier ,me postë ose dorazi deri në datën  ____/____/2021 së bashku me një kërkesë ku ju specifikoni pozicionin ku dëshironi të konkuroni, ne  adresen  Bashkia Fier, Lagjia “Kastrioti”, Rr. “Ramiz Aranitasi”.


	2.3
	REZULTATET PËR FAZËN E VERIFIKIMIT PARAPRAK



Në datën 28/05/2021  Njesia e menaxhimit te Burimeve Njerezore do te shpallë në portalin “Sherbimi Kombetare i Punesimit” , ne faqen zyrtare të internetit të Bashkise Fier , dhe ne stendat e informimit te  publikut, listën e kandidatëve që plotësojnë kushtet dhe kërkesat e posaçme për  vazhdimesine ne procedurën e ngritjes në detyrë si dhe datën, vendin dhe orën e saktë ku do të zhvillohet testimi me shkrim dhe intervista.

Në të njëjtën datë kandidatët që nuk i plotësojnë kushtet dhe kriteret e veçanta për procedurën e ngritjes në detyrë do të njoftohen individualisht në mënyrë elektronike nga Njesia Pergjegjese, për shkaqet e moskualifikimit (nëpërmjet adresës së e-mail). 


	2.4
	FUSHAT E NJOHURIVE, AFTËSITË DHE CILËSITË MBI TË CILAT 
DO TË ZHVILLOHET TESTIMI DHE INTERVISTA



Kandidatët do të testohen me shkrim në lidhje me:


· Legjislacionin mbi konfliktin e interesit dhe parandalimin e tij;
· Legjislacionin pë rregullat e etikës në administratën publike (ligji nr. 9131, datë 08/09/2003)
· Njohuritë mbi Ligjin nr. 152/2013, “Për nëpunësin civil”, i ndryshuar dhe aktet nënligjore në zbatim të tij;,
· Njohuritë mbi Ligjin nr. 8417, datë 21.10.1998, "Kushtetuta e Republikës së Shqipërisë", i ndryshuar; 
· Njohuritë mbi Ligjin nr. 44/2015, "Kodi i Procedurave Administrative i Republikës së Shqipërisë"; 
· Njohuritë mbi Ligjin nr. 7961, datë 12.07.1995, "Kodi i Punës së Republikës së Shqipërisë", i ndryshuar; 
· Njohuritë mbi Ligjin nr. 9154, datë 06.11.2003, "Për arkivat" dhe aktet nënligjore në zbatim të tij; 
·  Njohuritë mbi Ligjin nr. 119/2014, "Për të drejtën e informimit"; 

 Kandidatët gjatë intervistës së strukturuar me gojë do të vlerësohen në lidhje me:
- Njohuritë, aftësitë, kompetencën në lidhje me përshkrimin e pozicionit të punës;
- Eksperiencën e tyre të mëparshme;
- Motivimin, aspiratat dhe pritshmëritë e tyre për karrierën. 


	2.5
	MËNYRA E VLERËSIMIT TË KANDIDATËVE



Kandidatët do të vlerësohen në lidhje me:
a- Vlerësimin me shkrim, deri në 40 pikë;
b- Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 40 pikë; 
c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 20 pikë. 


	2.6
	DATA E DALJES SË REZULTATEVE TË KONKURIMIT 
DHE MËNYRA E KOMUNIKIMIT



Në përfundim të vlerësimit të kandidatëve, Njesia e Menaxhimit te Burimeve Njerezore te institucionit do të shpallë fituesin në faqen zyrtare  te Bashkise Fier në portalin “Shërbimi Kombëtar i Punësimit”,dhe ne stendat e informimit te Bashkise Fier Të gjithë kandidatët pjesëmarrës në këtë procedurë do të njoftohen individualisht në mënyrë elektronike për rezultatet (nëpërmjet adresës së e-mail). 


    Të gjithë kandidatët që aplikojnë për procedurën e ngritjes në detyrë, do të marrin informacion në faqen zyrtare te institucionit , për fazat e mëtejshme të kësaj procedure: 

- për datën e daljes së rezultateve të verifikimit paraprak; 
- datën, vendin dhe orën ku do të zhvillohet konkurimi;

Për të marrë këtë informacion, kandidatët duhet të vizitojnë në mënyrë të vazhdueshme faqen zyrtare te Bashkise Fier duke filluar nga data24/05/2021



NJESIA PERGJEGJESE
                                                              BASHKIA FIER 

Drejtori i Burimeve e sherbimeve Njerezore dhe Diaspores e Migracionit

												
Adresa: Lagjja “Kastriot”; Rruga “Ramiz Aranitasi”; Nr.15 Fier - SHQIPËRI Tel. + 355 34 410 650 

